CELEX: 62020TN0602
Language: da
Date: 2020-09-30 00:00:00
Title: Sag T-602/20: Sag anlagt den 30. september 2020 — MS mod Kommissionen

30.11.2020   
            
            
               DA
            
            
               Den Europæiske Unions Tidende
            
            
               C 414/41
            
         
      Sag anlagt den 30. september 2020 — MS mod Kommissionen
      (Sag T-602/20)
      (2020/C 414/62)
      Processprog: tysk
      
         Parter
      
      
         Sagsøger: MS (ved advokat M. Medla)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af den anfægtede afgørelse i form af en afgørelse om klagen.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Søgsmålet er rettet mod afgørelse PMO 4, TFT IN, 0425863600, truffet af Europa-Kommissionen, PMO — Kontoret for Forvaltning og Fastsættelse af Individuelle Rettigheder, PMO 4 — Pensions and relations with former officials, af 3. december 2019, i form af afgørelse HR.E.2/NX/sb/Ares fra Europa-Kommmissionen, GD HR — Generaldirektoratet for Menneskelige Ressourcer og Sikkerhed, DIR E — Legal Affairs & Partnerships, Unit 2 — Appeals & Case Monitoring, af 30. juni 2020, hvori der blev givet afslag på sagsøgerens klage over den anfægtede afgørelse.
      Søgsmålet er støttet på et enkelt anbringende om tilsidesættelse af andet led i artikel 11, stk. 2, i bilag VIII til vedtægten for tjenestemænd i Den Europæiske Union (1), sammenholdt med artikel 7, stk. 1 og 2, i afgørelsen fra Administrationsudvalget ved Den Europæiske Unions Domstolen af 12. maj 2004 vedrørende de almindelige gennemførelsesbestemmelser til artikel 11 og 12 i bilag VIII til vedtægten.
      Sagsøgeren har gjort gældende, at sagsøgte urigtigt som grundlag for beregningen af godskrivningen af antallet af pensionsgivende år anvendte den kapital, der rent faktisk blev overført og diskonteret med 3,9 % p.a. til dagen for ansøgningen om overførsel. Ifølge sagsøgeren skulle sagsøgte i stedet som grundlag for denne beregning have anvendt værdien, i henhold til den nationale pensionsordningsudbyder, af pensionsrettighederne på tidspunktet for ansøgningen om en overførsel. Dette ville have ført til et antal pensionsgivende år, der skulle medregnes, som er mere end 20 % højere.
      
         (1)  Forordning nr. 31 (EØF), 11 (Euratom), om vedtægten for tjenestemænd og om ansættelsesvilkårene for de øvrige ansatte i Det Europæiske Økonomiske Fællesskab og Det Europæiske Atomenergifællesskab (EFT 45 af 14.6.1962, s. 1385).